Karim Benzema

Karim Mostafa Benzema (, s. 19. joulukuuta 1987 Lyon, Ranska) on ranskalainen jalkapalloilija, joka edustaa saudiarabialaista Al-Hilalia. Hän edusti Ranskan A-maajoukkuetta vuodet 2007–2022. Benzema pelaa hyökkääjän pelipaikalla.

Benzema aloitti ammattilaisuransa Lyonin joukkueessa, jonka kanssa hän voitti neljästi Ranskan pääsarjamestaruuden, kahdesti Ranskan supercupin ja kerran Ranskan cupin. Hän jatkoi Real Madridiin vuosiksi 2009–2023 ja voitti tuona aikana muun muassa neljästi Espanjan pääsarjamestaruuden ja viidesti Mestarien liigan. Hän on joukkueen kaikkien aikojen toiseksi eniten maaleja tehnyt pelaaja Cristiano Ronaldon jälkeen.

Benzema voitti vuonna 2022 maailman parhaalle pelaajalle myönnettävän Kultaisen pallon, ja hänet valittiin kaudelta 2021–2022 Uefan vuoden miespelaajaksi. Lisäksi hänet on valittu Ranskan vuoden jalkapalloilijaksi 2011, 2012, 2014 ja 2021.

 Seurajoukkueura 
 Lyon 
Benzema pelasi Lyonin edustusjoukkueessa ensimmäistä kertaa 15. tammikuuta 2005 Ranskan pääsarjaottelussa Metziä vastaan. Mestarien liigassa hän pelasi ensimmäisen ottelunsa 6. joulukuuta Rosenborgia vastaan. Hän pelasi ensimmäisellä, voitokkaalla sarjakaudellaan kuusi ottelua. Joukkue voitti myös seuraavan sarjakauden, ja Benzema teki pelasi turnauksessa 13 maalia ja teki niissä yhden maalin sekä syötti neljä. Kolmennella perättäisellä mestaruuskaudella 2006–2007 Benzema pelasi 27 sarjaottelua, joissa hän sekä teki itse että syötti viisi maalia. Hän voitti samalla kaudella myös Ranskan supercupin. Benzema teki turnauksessa yhden ottelun.

pienois|Benzemassa Lyonin harjoituksissa.

Benzema voitti kaudella 2007–2008 sarjan, supercupin ja Ranskan cupin. Benzema pelasi sarjakaudella 36 ottelua ja viimeisteli niissä maalipörssin tuoneet 20 maalia. Mestarien liigassa hän teki neljä ja cupissa kuusi maalia mutta jäi maaleitta supercupissa. Viimeisellä kaudellaan Benzema pelasi 36 sarjaottelua ja teki niissä 17 maalia. Hän pelasi Lyonissa kaikki turnaukset mukaan luettuina 148 ottelua ja teki niissä 66 maalia sekä syötti 27 kappaletta.

 Real Madrid 
 Alkuvuodet ja ensimmäinen sarjamestaruus (2009–2012) 
Benzema siirtyi heinäkuussa 2009 kuusivuotisella sopimuksella espanjalaisseura Real Madridiin. Siirtosummaksi ilmoitettiin 35 miljoonaa euroa. Benzema pelasi ensimmäisen ottelunsa Espanjan pääsarjassa 29. elokuuta Deportivoa vastaan. Hän pelasi ensimmäisellä sarjakaudellaan 27 ottelua ja viimeisteli niissä kahdeksan maalia.

pienois|vasen|Benzema tuulettaa syyskuussa 2010 maaliaan Espanyolia vastaan.

Benzema oli kaudella 2010–2011 mukana voittamassa Copa del Reytä ja teki pudotuspeleissä hattutempun Levantea vastaan. Real Madrid jäi sarjakaudella toiseksi Barcelonan jälkeen, ja Benzema pelasi turnauksessa 33 ottelua ja teki 15 maalia. Hän teki Mestarien liigan lohko-otteluissa hattutempun Auxerrea vastaan, kun Barcelona putosi semifinaalissa Barcelonaa vastaan.

pienois|Benzema kuljettamassa palloa lokakuussa 2011 sarjaottelussa Villarrealia vastaan.

Benzema voitti kaudella 2011–2012 ensimmäistä kertaa Espanjan pääsarjamestaruuden, ja hän oli turnauksen kolmanneksi paras maalintekijä viimeisteltyään 21 ja syötettyään 11 maalia. Mestarien liigassa Real Madrid hävisi semifinaalissa Bayern Münchenia vastaan käydyn rangaistuspotkukilpailun. Benzema teki seitsemän maalia pelaamissaan 11 ottelussa.

 Ensimmäinen Mestarien liigan mestaruus ja sata maalia Real Madridissa (2012–2015) 
Benzema teki kaksi maalia kauden 2012–2013 Copa del Reyn ensimmäisessä ottelussaan Alcoyanoa vastaan. Hän voitti ensimmäisen Espanjan supercupin. Real Madrid sijoittui sarjakauden toiseksi Barcelonan jälkeen, ja Benzema teki turnauksessa 11 ja syötti 13 maalia. Mestarien liigassa Real Madrid putosi semifinaalissa Borussia Dortmundia vastaan. Benzema teki turnauksessa viisi ja syötti neljä maalia.

Benzema voitti ensimmäisen Mestarien liigansa kaudella 2013–2014. Hän teki sekä itse että antoi viisi maalia ja oli jaetulla turnauksen paras maalisyöttäjä. Real Madrid sijoittui sarjakauden toiseksi jaetulla Barcelonan kanssa. Benzema pelasi turnauksessa 35 ottelua ja teki niissä 17 maalia, mikä teki hänestä kauden viidenneksi parhaan maalintekijän. Hän viimeisteli tammikuussa 2014 sadannen maalinsa Real Madridissa Real Betisiä vastaan. Benzema oli mukana voittamassa myös Copa del Reytä, ja hän teki pelaamissaan kuudessa ottelussa kaksi maalia.

Benzema solmi elokuussa 2014 Real Madridin kanssa viisivuotisen jatkosopimuksen. Hän voitti kaudella 2014–2015 ensimmäisen UEFA Super Cupinsa ja seurajoukkueiden MM-kilpailut. Real Madrid jäi sarjakaudella toiseksi Barcelonan jälkeen. Benzema teki pelaamissaan 29 ottelussa 15 maalia. Real Madrid putosi Mestarien liigan semifinaalissa Juventusta vastaan, ja Benzema teki pelaamissaan yhdeksässä ottelussa kuusi maalia.

 Kolminkertainen perättäinen Mestarien liigan mestaruus (2015–2018) 
Benzema teki Mestarien liigan 2015–2016 lohko-ottelussa Malmöä vastaan hattutempun. Real Madrid voitti lopulta turnauksen Atlético Madridia vastaan, ja Benzema teki pelaamissaan yhdeksässä ottelussa neljä maalia. Real Madrid sijoittui sarjakaudella jälleen toiseksi Barcelonan jälkeen, ja Benzema viimeisteli turnauksessa 24 sekä syötti kahdeksan maalia.

pienois|pysty|Benzema pelaamassa marraskuussa 2015.

Real Madrid voitti kaudella 2016–2017 toisen kerran peräkkäin Mestarien liigan, ja Benzema teki pelaamissaan 13 ottelussa viisi maalia. Joukkue voitti myös sarjakauden, ja Benzema teki turnauksessa 11 sekä syötti viisi maalia. Voitokkaissa seurajoukkueiden MM-kilpailuissa Benzema teki kaksi maalia; toisen semifinaalissa Américaa ja toisen finaalissa Kashima Antlersia vastaan.

Benzema sopi syyskuussa 2017 Real Madridin kanssa nelivuotisen jatkosopimuksen. Joukkue voitti kaudella 2017–2018 lopulta kolmannen kerran peräkkäin Mestarien liigan. Benzema pelasi turnauksessa yhdeksän ottelua ja teki niissä viisi maalia, joista yhden finaalissa Liverpoolia vastaan. Real Madrid voitti myös Espanjan supercupin Barcelonaa vastaan, ja Benzema sai nimiinsä yhden maalin. Joukkue voitti myös seurajoukkueiden MM-kilpailut toista kertaa peräkkäin. Real Madrid tuli sarjakauden kolmanneksi, ja Benzema teki viisi maalia 32 ottelussa.

 Kolmas sarjamestaruus (2018–2021) 
Cristiano Ronaldo lähti heinäkuussa 2018 Real Madridista, ja Benzeman tilastot nousivat selvästi tämän jälkeen. Hän oli 21 maalillaan sarjakauden 2018–2019 toiseksi paras maalintekijä. Real Madrid voitti jälleen seurajoukkueiden MM-kilpailut. Mestarien liigassa ja Copa del Reyssä Benzema teki molemmissa neljä maalia.

pienois|pysty|Benzema kuljettaa palloa lokakuussa 2018.

Real Madrid voitti sarjakauden 2019–2020, ja Benzema oli toista kertaa peräkkäin sen toiseksi paras maalintekijä jälleen 21 maalillaan. Joukkue voitti myös Espanjan supercupin. Mestarien liigassa joukkue putosi neljännesvälierissä Manchester Cityä vastaan, ja Benzema teki kahdeksassa ottelussa viisi maalia.

Benzema oli sarjakauden 2020–2021 toiseksi paras maalintekijä viimeisteltyään pelaamissaan 34 ottelussa 23 maalia. Benzema teki Mestarien liigassa kuusi maalia ja Espanjan supercupissa yhden maalin.

 Nousu varakapteeniksi, viimeinen jatkosopimus ja maalipörssit (2021–2022) 
Real Madridin valmentaja Carlo Ancelotti nimitti kaudelle 2021–2022 Benzeman varakapteeniksi, kun Sergio Ramos lähti joukkueesta ja Marcelosta tuli seuran pääkapteeni. Benzema solmi elokuussa Real Madridin kanssa jatkosopimuksen, jonka oli tarkoitus pitää hänet joukkueessa kesälle 2023 asti. Lisäksi hänelle annettiin miljardin euron ulosostohinta. Benzema nousi elokuussa UEFA Super Cupin ottelussa Eintracht Frankfurtia vastaan Real Madridin kaikkien aikojen toiseksi parhaimmaksi maalintekijäksi 324 maalillaan. Hän teki sarjakauden 2021–2022 ensimmäisen hattutemppunsa syyskuussa Celta Vigoa vastaan. Hän viimeisteli muutaman päivän kuluttua ottelussa Mallorcaa vastaan uransa 200. Espanjan sarjamaalin. Hän saavutti virstanpylvään neljäntenä Real Madridin pelaajana Ronaldon, Raúlin ja Alfredo Di Stéfanon jälkeen. Benzema teki lokakuussa Šah’tar Donetskia vastaan Real Madridin tuhannen maalin Mestarien liigassa ensimmäisenä joukkueena kilpailun historiassa.

pienois|pysty|vasen|Benzema (ksk.) pitelemässä Mestarien liigan palkintoa yhdessä Marcelon kanssa.

Benzemasta tuli vanhin Mestarien liigassa hattutempun tehnyt pelaaja maaliskuisessa 3–2-voitossa PSG:tä vastaan. Real Madrid voitti lopulta sarjakauden ylivoimaisesti, ja Benzema oli voitti selvästi maalipörssin 27 maalillaan. Joukkue voitti myös Mestarien liigan, ja Benzema oli 15 maalillaan myös sen paras maalintekijä.

 Kultainen pallo ja viimeinen kausi Real Madridissa (2022–2023) 

Real Madrid aloitti kauden 2022–2023 voittaen UEFA Super Cupin Eintracht Frankfurtia vastaan, ja Benzema teki ottelun toisen maalin. Hänet valittiin elokuussa Uefan vuoden miespelaajaksi. Sitä seurasi lokakuussa voitettu, maailman parhaalle pelaajalle myönnettävä Kultainen pallo. Benzemasta tuli 34-vuotiaana palkinnon vanhin voittaja modernin jalkapallon historiassa. Hänestä tuli myös Zinédine Zidanen vuoden 1998 voiton jälkeen ensimmäinen palkinnon vastaanottanut ranskalaispelaaja.

Real Madrid jäi vuoden 2023 alussa Espanjan supercupin toiseksi Barcelonan jälkeen. Benzema teki sekä finaalissa että semifinaalissa molemmissa yhden maalin. Joukkue voitti sitä vastoin seurajoukkueiden MM-kilpailut Al-Hilalia vastaan. Benzema teki ottelussa yhden maalin ja syötti toisen. Real Madrid jäi sarjakaudella toiseksi Barelonan jälkeen. Benzema oli turnauksen toiseksi paras maalintekijä viimeisteltyään 19 maalia 24 ottelussa. Real Madrid putosi Mestarien liigan semifinaalissa Manchester Cityä vastaan. Benzema teki neljä maalia pelaamissaan kymmenessä ottelussa.

 Al-Ittihad 
Benzema teki kesäkuussa 2023 kolmen vuoden sopimuksen saudiarabialaisen Al-Ittihadin kanssa. Hänen vuosipalkakseen ilmoitettiin sata miljoonaa euroa, minkä lisäksi siihen liitettiin suuria bonuksia liittyen Saudi-Arabian MM-kilpailujen 2030 -isännyyshakemuksen mainostamiseen. Benzema pelasi 14. elokuuta ensimmäisen otetlunsa Saudi-Arabian pääsarjassa Al Raedia vastaan. Ensimmäisen maalinsa joukkueessa hän taas teki kymmenen päivän kuluttua sarjaottelussa Al-Riyadhia vastaan.

Benzema pelasi ensimmäisellä sarjakaudellaan 21 ottelua, joissa hän viimeisteli yhdeksän maalia ja syötti seitsemän. Hän loukkaantui huhtikuussa ja oli pois pelikentiltä seitsemän ottelun verran.

Al-Ittihad voitti sarjakauden 2024–2025, kun se keräsi 83 pistettä. Benzema oli kauden jaetulla kolmanneksi paras maalintekijä, kun hän teki 21 osumaa yhdessä Abderrazak Hamdallahin kanssa. Sarjamestaruuden lisäksi Al-Ittihad voitti toukokuussa King’s Cupin.

Benzema teki elokuussa 2025 pelatussa ottelussa uransa 500. maalin Al-Okhdoodia vastaan.

 Al-Hilal 
Benzema siirtyi helmikuussa 2026 Al-Ittihadista saman sarjan Al-Hilaliin 1,5-vuotisella sopimuksella.

 Maajoukkueura 
Benzema edusti ennen ammattilaisten maajoukkuetta Ranskan alle 17-, alle 18-, alle 19- ja alle 21-vuotiaiden maajoukkueita. Hän voitti ensiksi mainitun kanssa alle 17-vuotiaiden EM-kultaa 2004. Nuorisojoukkueissa hän pelasi yhteensä 35 ottelua ja teki 20 maalia.

Benzemaa pyydettiin Algerian maajoukkueeseen, mutta hän halusi edustaa mieluummin Ranskaa. Benzema debytoi A-maajoukkueessa 2. maaliskuuta 2007 Itävaltaa vastaan ja onnistui heti maalinteossa. Hän pelasi vuoden 2008 EM-kilpailuissa kaksi ottelua ja vuoden 2012 EM-kilpailuissa neljä ottelua. Lisäksi hän pelasi MM-kilpailuissa 2014 viisi ottelua, ja hän teki turnauksen alkulohkossa kaksi maalia Hondurasia ja yhden Sveitsiä vastaan.

pienois|pysty|Benzema maajoukkueottelussa vuonna 2008.

Benzema hyllytettiin Ranskan EM-kotikisoista 2016 hänen sotkeuduttuaan seksivideoskandaaliin, jossa joutui pidätetyksikin. Hän palasi maajoukkueeseen kesäkuussa 2021. Samana vuonna pidetyissä EM-kilpailuissa hän pelasi neljä ottelua ja teki kaksi maalia Portugalia sekä Sveitsiäkin vastaan. Hänet tuomittiin lopulta marraskuussa seksivideoskandaalista vuoden ehdolliseen vankeuteen ja sakkoihin.

Benzema sai reisivamman juuri ennen MM-kilpailujen 2022 alkua, mutta valmentaja Didier Deschamps nimesi hänet joukkueeseen siitä huolimatta. Hän ei kuitenkaan pelannut turnauksessa. Benzema ei voinut kuitenkaan pelata reisivamman takia otteluakaan ja lopetti maajoukkueuransa joulukuussa. Hän pelasi Ranskan A-maajoukkueessa yhteensä 97 ottelua ja teki niissä 37 maalia. Maalilukema on Ranskan maajoukkueen historian kuudenneksi paras.

 Yksityiselämä 
Benzema avioitui Cora Gauthierin kanssa joulukuussa 2016. He saivat ensimmäisen lapsensa toukokuussa 2017. Benzemalla on myös tytär hänen aikaisemmasta suhteestaan.

Etniseltä taustaltaan Benzema on kabyyliberberi. Hänen perheensä on lähtöisin Bejaian maakunnasta Algerian rannikolta.Sur les traces de Karim Benzema  El Watan 13.5.2008 Viitattu 1.9.2009

 Tilastot 

 Seurajoukkue 
Päivitetty 10. marraskuuta 2025
+ Ottelut ja maalit seurajoukkuekausittainJoukkueKausiSarjaKansallinen cupLiigacupMaanosaMuutYhteensäTasoOttelutMaalitOttelutMaalitOttelutMaalitOttelutMaalitOttelutMaalitOttelutMaalitLyon II2004–2005CFA1110————11102005–200695————95Yhteensä2015————2015Lyon2004–2005Ligue 160000000—602005–2006131220011—1642006–2007215101032112782007–200836206621741052312008–20093617210085104723Yhteensä112431193119123114866Real Madrid2009–2010Primera División27810—51—3392010–2011331575—86—48262011–2012342153—1172152322012–2013301184—1052050202013–2014351762—115—52242014–2015291530—965146222015–2016272400—94—36282016–2017291131—1353248192017–201832511—955147122018–2019362164—843153302019–2020372131—850048272020–2021342310—1061146302021–2022322700—12152246442022–2023241954—104444331Yhteensä4392384925—133782713648354Al-Ittihad2023–2024Saudi-Arabian Valioliiga21911—308633162024–2025292144———33252025–20265311—211095Yhteensä553366—51967546Ura yhteensä626329664031157913920891491

Huomiot

 Maajoukkue 
+ Ottelut ja maalit maajoukkueessaMaajoukkueVuosiOttelutMaalitRanska200783200811220098320105320111022012122201310320141372015422016002017002018002019002020002021139202231Yhteensä9737

+ Karim Benzeman maajoukkuemaalitNro.PäivämääräPelipaikkaVastustajaMaaliTulosOttelumuotoViite1.28. maaliskuuta 2007Stade de France, Saint-Denis, Ranska1–01–0Ystävyysottelu2.13. lokakuuta 2007Tórsvøllur, Tórshavn, Färsaaret3–06–0EM-karsinnat 20083.5–04.20. elokuuta 2008Ullevi, Göteborg, Ruotsi1–13–2Ystävyysottelu5.14. lokakuuta 2008Stade de France, Saint-Denis, Ranska3–13–16.5. kesäkuuta 2009Stade de Gerland, Lyon, Ranska1–01–07.10. lokakuuta 2009Stade de Roudourou, Guingamp, Ranska5–05–0MM-karsinnat 20108.14. lokakuuta 2009Stade de France, Saint-Denis, Ranska1–03–19.7. syyskuuta 2010Asim Ferhatović Hase Stadium, Sarajevo, Bosnia ja Hertsegovina1–02–0EM-karsinnat 201210.12. lokakuuta 2010Stade Saint-Symphorien, Metz, Ranska1–02–011.17. marraskuuta 2010Wembley Stadium, Lontoo, Englanti1–02–1Ystävyysottelu12.9. helmikuuta 2011Stade de France, Saint-Denis, Ranska1–01–013.2. syyskuuta 2011Qemal Stafa, Tirana, Albania1–02–1EM-karsinnat 201214.5. kesäkuuta 2012MMArena, Le Mans, Ranska2–04–0Ystävyysottelu15.3–016.11. lokakuuta 2013Parc des Princes, Pariisi, Ranska6–06–017.15. lokakuuta 2013Stade de France, Saint-Denis, Ranska3–03–0MM-karsinnat 201418.19. marraskuuta 20132–03–019.5. maaliskuuta 20141–02–0Ystävyysottelu20.8. kesäkuuta 2014Grand Stade Lille Métropole, Villeneuve-d’Ascq, Ranska3–08–021.5–022.15. kesäkuuta 2014Estádio Beira-Rio, Porto Alegre, Brasilia1–03–0MM-kilpailut 201423.3–024.20. kesäkuuta 2014Arena Fonte Nova, Salvador, Brasilia4–05–225.11. lokakuuta 2014Stade de France, Saint-Denis, Ranska1–02–1Ystävyysottelu26.8. lokakuuta 2015Allianz Riviera, Nizza, Ranska3–04–027.4–028.23. kesäkuuta 2021Puskás Arena, Budapest, Unkari1–12–2EM-kilpailut 202029.2–130.28. kesäkuuta 2021Arena Națională, Bukarest, Romania1–13–3 (4–5 p)31.2–132.7. lokakuuta 2021Juventus Stadium, Torino, Italia1–23–2Kansojen liiga 2020–202133.10. lokakuuta 2021Stadio Giuseppe Meazza, Milano, Italia1–12–134.13. marraskuuta 2021Parc des Princes, Pariisi, Ranska4–08–0MM-karsinnat 202235.5–036.16. marraskuuta 2021Helsingin olympiastadion, Helsinki, Suomi1–02–037.3. kesäkuuta 2022Stade de France, Saint-Denis, Ranska1–01–2Kansojen liiga 2022–2023

 Saavutukset 

 Joukkuesaavutukset 

 Seurajoukkue 
 Lyon
 Ranskan pääsarjamestaruus (4): 2004–2005, 2005–2006, 2006–2007, 2007–2008
 Ranskan cup (1): 2007–2008
 Ranskan supercup (2): 2006, 2007

 Real Madrid
 Espanjan pääsarjamestaruus (4): 2011–2012, 2016–2017, 2019–2020, 2021–2022
 Mestarien liiga (5): 2013–2014, 2015–2016, 2016–2017, 2017–2018, 2021–2022
 Espanjan supercup (4): 2012, 2017, 2020, 2022
 Copa del Rey (3): 2010–2011, 2013–2014, 2022–2023
 Seurajoukkueiden MM-kilpailut (5): 2014, 2016, 2017, 2018, 2022
 UEFA Super Cup (4): 2014, 2016, 2017, 2022

 Al-Ittihad
 Saudi-Arabian pääsarjamestaruus (1): 2024–2025
 King’s Cup (1): 2024–2025

 Maajoukkue 
 Ranskan alle 17-vuotiaiden maajoukkue
 Alle 17-vuotiaiden EM-kilpailut (1): 2004

 Ranskan A-maajoukkue
 Kansojen liiga (1): 2020–2021
 MM-kilpailujen 2022 toinen sija

 Henkilökohtaiset 
 Kultainen pallo (1): 2022
 Uefan vuoden miespelaaja (1): 2021–2022
 Onze d’Or (2): 2020–2021, 2021–2022
 Ranskan vuoden jalkapalloilija (4): 2011, 2012, 2014, 2021
 Fifa/FIFPro World XI (1): 2022
 Pichichi-palkinto (1): 2021–2022

 Lähteet 

 Aiheesta muualla 





Luokka:Ranskalaiset jalkapalloilijat
Luokka:Kultaisen pallon voittajat
Luokka:Ranskanalgerialaiset
Luokka:Vuonna 1987 syntyneet
Luokka:Elävät henkilöt
Luokka:Seulonnan keskeiset artikkelit